Λιούντολφ της Φρισίας

Ο Λιούντολφ (π. 1003 – 23 Απριλίου 1038) από τον Οίκο των Μπρουνονιδών ήταν μάργραβος της Φρισίας, κόμης τού Μπράουνσβαϊγκ, κόμης στο Ντέρλινγκαου και το Γκούντινγκαου.

 Βιογραφία 
Ο Οίκος του ήταν από το δουκάτο της Σαξονίας. Ήταν γιος τού Μπρούνο, κόμη τού Μπράουνσβαϊγκ και της Γκίζελας των Κορραδιδών, κόρης του Χέρμαν Β΄ δούκα της Σουαβίας. Robert-Henri Bautier, Anne de Kiev, Reine de France, et la Politique Royale au XI E SIÈCLE: Étude Critique De La Documentation. Revue Des études Slaves 57, no. 4 (1985):544. Μετά το τέλος τού πατέρα του, η μητέρα τού Λιούντολφ ξαναπαντρεύτηκε δύο φορές: ο 3γάμος της ήταν με τον Κορράδο Β΄ της Αγίας Ρωμαϊκής Αυτοκρατορίας. Ως εκ τούτου, ο Ερρίκος Γ΄ της Αγίας Ρωμαϊκής Αυτοκρατορίας ήταν ο νεότερος ετεροθαλής αδελφός του. 

Ο Λιούντολφ νυμφεύτηκε τη Γερτρούδη τού Έγκισχαϊμ και απέκτησε τέσσερα παιδιά. Έλεγχε τις κομητείες της Φριζίας: Oostergo, Zuidergo και Westergo. Για δύο ακόμη γενιές ο Οίκος των Μπρουνονιδών κράτησε τον τίτλο. Το πώς ήρθαν οι Μπρουνονίδες στη θέση τους στις κομητείες δεν είναι γνωστό. Υπάρχει μία θεωρία, ότι ο Λιούντολφ εκμεταλλεύτηκε το κράτος της βίας από τους κόμητες της Ολλανδίας στο τμήμα της Φρήσλαντ μεταξύ των Vlie και Lauwers. Δεν είναι γνωστά πολλά για τη ζωή του. Απεβίωσε το 1038 και τον διαδέχθηκε ο γιος του, Μπρούνο Β'.

 Οικογένεια 
Νυμφεύτηκε τη Γερτρούδη τού Έγκισχαϊμ και είχαν τα ακόλουθα παιδιά:

 Μπρούνο Β΄ (π. 1024 - 26 Ιουνίου 1057), κόμης της Φρισίας.
 Έγκμπερτ Α΄ (απεβ. το 1068), μάργραβος τού Μάισεν.
 Mατθίλδη (απεβ. το 1044), παντρεύτηκε τον Ερρίκο Α' των Καπετιδών, βασιλιά της Γαλλίας. Robert-Henri Bautier, Anne de Kiev, Reine de France, et la Politique Royale au XI E SIÈCLE: Étude Critique De La Documentation. Revue Des études Slaves 57, no. 4 (1985):544.
 Ίντα τού Έλσντορφ, παντρεύτηκε τον Λεοπόλδο (Leopold, Luitpold, Lippold) του Μπάμπενμπεργκ (απεβ.1043) μάργραβο στην Ουγγαρία  Η κόρη τους:
 Όντα του Στάντε, παντρεύτηκε τον Σβιατοσάβ Β΄ Γιαροσλάβιτς μεγάλο πρίγκιπα τού Κιέβου.
 (πιθανώς) Αγάθη, παντρεύτηκε τον Εδουάρδο τον Εξόριστο, τού βασιλικού Οίκου του Ουέσσεξ της Αγγλίας. Έγινε μητέρα των:
 Έντγκαρ Έθελινγκ και της Αγίας Μαργαρίτας της Σκωτίας. Szabolcs de Vajay. "Agatha, Mother St. Margaret, Queen of Scotland", in Duquesne Review, vol. 7, no. 2 (Spring 1962), pp. 71–80.

Παραπομπές

 Βιβλιογραφία 

 Die familiären Verbindungen der Brunonen
 Liudolf   Graf von Braunschweig
 Braunschweigisches Biographisches Lexikon, Appelhans 2006, 
 Mladjov, "Reconsidering Agatha, Wife of Eadward the Exile". The Plantagenet Connection 11 (2003). p. 1–85.

Εξωτερικοί σύνδεσμοι


Κατηγορία:Οίκος των Μπρουνονιδών